
62 DR 30.11.2004 
 

 

3.52 ptg. 

 Ir. Shaari bin Hassan [Tanah Merah]:  Terima kasih, Tuan Pengerusi.  Saya 
ingin menarik perhatian untuk membahaskan usul bekalan dan pembangunan dan saya 
ingin sentuh berkenaan dengan PERKESO.  Sekarang ini saya mendapat maklum 
bahawa caruman di dalam PERKESO yang berjumlah lebih kurang RM11.4 bilion.  Ini 
merupakan jumlah wang yang besar di dalam PERKESO, dan saya pasti jumlah wang 
ini perlu dimanfaatkan kepada rakyat, kepada pencarum dan sebagainya.  Daripada 
jumlah wang ini saya pasti kerajaan dan kementerian sudah pasti akan mengambil 
suatu pendekatan supaya wang ini diguna dengan sebaik yang mungkin terutamanya 
untuk memberi manfaat kepada pencarum.   

Saya juga berharap pihak PERKESO dapat memberi faedah caruman ini 
seperti yang dilaksanakan oleh Kumpulan Wang Simpanan Pekerja dan juga Lembaga 
Angkatan Tentera dan lain-lain.  Saya juga ingin bertanyakan kepada pihak 
kementerian yang mana beberapa perancangan yang dibuat oleh pihak kementerian 
melalui PERKESO seperti membangunkan khidmat ataupun caruman, ataupun 
kebajikan kepada pencarum-pencarum yang pastinya PERKESO akan terus 
berkembang di dalam negara kita untuk melindungi pekerja yang berjumlah lebih 
kurang 10 juta, dan saya dapati daripada 10 juta pekerja, hanya 4.4 juta orang sahaja 
yang mencarum di dalam PERKESO.   

Apakah usaha kementerian melalui PERKESO untuk menambah pencarum ini 
dan apakah akta yang ada, yang boleh diambil tindakan kepada syarikat-syarikat yang 
tidak mencarum di dalam PERKESO? 

Tuan Pengerusi, saya juga ingin mencadangkan kepada PERKESO supaya 
melihat kepada pelaburan yang menguntungkan kepada PERKESO seperti pelaburan 
di dalam bidang hartanah dan juga bangunan.  Selain daripada itu, PERKESO boleh 
mengambil bahagian untuk menyertai seperti syarikat-syarikat swasta melabur di dalam 
pembinaan lebuh raya bertol dan juga mungkin PERKESO boleh membina sebuah 
ataupun hospitalnya sendiri untuk menjaga kebajikan ahli di setiap negeri. 

Tuan Pengerusi, saya mencadangkan supaya PERKESO melabur di dalam 
pembinaan infrastruktur jalan raya, contohnya di Malaysia ini di mana kita lihat kadar tol 
yang dilaksanakan oleh syarikat konsesi begitu tinggi.  Saya mencadangkan supaya 
PERKESO mengambil bahagian membina satu jalan ataupun lebuh raya yang bertol 
dan mengenakan tol yang  minimum kepada pengguna jalan raya.  Ini sudah pasti akan 
memberi manfaat kepada pengguna jalan raya dan rakyat, khususnya.   

Tuan Pengerusi, selain daripada itu saya ingin bertanyakan rancangan 
PERKESO untuk membina bangunan-bangunan PERKESO di beberapa negeri yang 
baru sahaja di tender pada bulan Mac lepas.  Saya mahu tahu kedudukannya, apakah 
keputusannya telah dibuat dan apakah langkah-langkah seterusnya di dalam 
pembinaan bangunan ini dan apakah tujuan PERKESO untuk membina bangunan ini, 
sama ada untuk memperbesarkan lagi  perkhidmatannya kepada pekerja atau apakah 
tujuan yang sebenarnya. 

Jadi, Tuan Pengerusi, saya menyokong. 

 Tuan Pengerusi:  Yang Berhormat bagi Batu Gajah. 

 

3.57 ptg. 

Cik Fong Po Kuan [Batu Gajah]:  Terima kasih, Tuan Pengerusi kerana 
memberi peluang kepada saya untuk turut membahas peruntukan untuk Kementerian 
Sumber Manusia.  Saya ingin merujuk kepada Butiran 010600 – Dasar Sumber 
Manusia, membangkitkan dua isu iaitu yang melibatkan golongan orang kurang upaya 
dan juga program untuk menggalakkan warga Malaysia yang keluar negara bekerja 
untuk pulang kepada Malaysia. 

Menurut bajet ini, ada memberi faedah tambahan pelepasan cukai kepada 
golongan kurang upaya, saya ingin tahu berapa ramai di antara mereka yang akan 
mendapat faedah daripada tambahan pelepasan cukai untuk orang kurang upaya ini.  
Saya juga ingin tahu apakah bentuk pendekatan yang akan diambil oleh kementerian 
bagi memperhebatkan lagi pendaftaran golongan orang kurang upaya ini, kerana saya 



3.52 ptg. Ir. Shaari bin Hassan [Tanah Merah]: Terima kasih, Tuan Pengerusi. Saya ingin menarik perhatian untuk membahaskan usul bekalan dan pembangunan dan saya ingin sentuh berkenaan dengan PERKESO. Sekarang ini saya mendapat maklum bahawa caruman di dalam PERKESO yang berjumlah lebih kurang RM11.4 bilion. Ini merupakan jumlah wang yang besar di dalam PERKESO, dan saya pasti jumlah wang ini perlu dimanfaatkan kepada rakyat, kepada pencarum dan sebagainya. Daripada jumlah wang ini saya pasti kerajaan dan kementerian sudah pasti akan mengambil suatu pendekatan supaya wang ini diguna dengan sebaik yang mungkin terutamanya untuk memberi manfaat kepada pencarum. Saya juga berharap pihak PERKESO dapat memberi faedah caruman ini seperti yang dilaksanakan oleh Kumpulan Wang Simpanan Pekerja dan juga Lembaga Angkatan Tentera dan lain-lain. Saya juga ingin bertanyakan kepada pihak kementerian yang mana beberapa perancangan yang dibuat oleh pihak kementerian melalui PERKESO seperti membangunkan khidmat ataupun caruman, ataupun kebajikan kepada pencarum-pencarum yang pastinya PERKESO akan terus berkembang di dalam negara kita untuk melindungi pekerja yang berjumlah lebih kurang 10 juta, dan saya dapati daripada 10 juta pekerja, hanya 4.4 juta orang sahaja yang mencarum di dalam PERKESO. Apakah usaha kementerian melalui PERKESO untuk menambah pencarum ini dan apakah akta yang ada, yang boleh diambil tindakan kepada syarikat-syarikat yang tidak mencarum di dalam PERKESO? Tuan Pengerusi, saya juga ingin mencadangkan kepada PERKESO supaya melihat kepada pelaburan yang menguntungkan kepada PERKESO seperti pelaburan di dalam bidang hartanah dan juga bangunan. Selain daripada itu, PERKESO boleh mengambil bahagian untuk menyertai seperti syarikat-syarikat swasta melabur di dalam pembinaan lebuh raya bertol dan juga mungkin PERKESO boleh membina sebuah ataupun hospitalnya sendiri untuk menjaga kebajikan ahli di setiap negeri. Tuan Pengerusi, saya mencadangkan supaya PERKESO melabur di dalam pembinaan infrastruktur jalan raya, contohnya di Malaysia ini di mana kita lihat kadar tol yang dilaksanakan oleh syarikat konsesi begitu tinggi. Saya mencadangkan supaya PERKESO mengambil bahagian membina satu jalan ataupun lebuh raya yang bertol dan mengenakan tol yang minimum kepada pengguna jalan raya. Ini sudah pasti akan memberi manfaat kepada pengguna jalan raya dan rakyat, khususnya. Tuan Pengerusi, selain daripada itu saya ingin bertanyakan rancangan PERKESO untuk membina bangunan-bangunan PERKESO di beberapa negeri yang baru sahaja di tender pada bulan Mac lepas. Saya mahu tahu kedudukannya, apakah keputusannya telah dibuat dan apakah langkah-langkah seterusnya di dalam pembinaan bangunan ini dan apakah tujuan PERKESO untuk membina bangunan ini, sama ada untuk memperbesarkan lagi perkhidmatannya kepada pekerja atau apakah tujuan yang sebenarnya. Jadi, Tuan Pengerusi, saya menyokong. Tuan Pengerusi: Yang Berhormat bagi Batu Gajah. 3.57 ptg. Cik Fong Po Kuan [Batu Gajah]: Terima kasih, Tuan Pengerusi kerana memberi peluang kepada saya untuk turut membahas peruntukan untuk Kementerian Sumber Manusia. Saya ingin merujuk kepada Butiran 010600- Dasar Sumber Manusia, membangkitkan dua isu iaitu yang melibatkan golongan orang kurang upaya dan juga program untuk menggalakkan warga Malaysia yang keluar negara bekerja untuk pulang kepada Malaysia. Menurut bajet ini, ada memberi faedah tambahan pelepasan cukai kepada golongan kurang upaya, saya ingin tahu berapa ramai di antara mereka yang akan mendapat faedah daripada tambahan pelepasan cukai untuk orang kurang upaya ini. Saya juga ingin tahu apakah bentuk pendekatan yang akan diambil oleh kementerian bagi memperhebatkan lagi pendaftaran golongan orang kurang upaya ini, kerana saya.